_:nbed0a4705fc84000874c7e5e60cf9fbdxb0
<http://schema.org/articleBody>
"על פי כתב האישום, שהוגש על ידי עו\"ד אלירן גלילי, מפרקליטות מחוז תל אביב (פלילי), בחודש אפריל לערך, רכש הנאשם גור כלבים כבן חודש וחצי, כארבעה חודשים אחרי החליט הנאשם להמיתו.    לאור האמור, הנאשם הצטייד במנגל, חומר בעירה ומצית, והוביל את הכלב בתוך תיק סגור, כאשר חלקים רבים מגופו כרוכים באיזולירבנד, לחורש באזור בת ים. כאשר הגיע לחורש הנאשם הצית את הכלב בעודו בחיים תוך שהוא סובל סבל נורא ואינו מסוגל לברוח. כתוצאה ממעשיו הכלב מת במקום.   במקביל לכתב האישום הוגשה בבקשה להארכת תנאים מגבילים במסגרתה ציין עו\"ד גלילי כי: \"מדובר על התנהגות אכזרית, נוראית וחסרת רסן של המשיב, אשר מלמדת על מסוכנתו הרבה\".  עוד הוסיף כי \"המשיב פעל מתוך תכנון, בקור רוח ובנחישות וגילה אכזריות ואטימות לב כלפי חיה חסרת ישע, שנמצאה באחריותו\". לעדכונים - חדשות בת ים"
<https://batyam.mynet.co.il/local_news/article/hya7qqpfk>